Klan Abedi: Jesu li oni članovi globalne terorističke grupe?

Objavljene su fotografije dijelova bombe. Abedi je navodno prije napada snimljen u trgovačkom centru s ruskakom. Uhićeni su njegov otac i njegova dva brata

<p>Ostatak ruksaka, uništena baterija i okidač su ostaci bombe koje su istražitelji pronašli na mjestu napada u koncertnoj dvorani u Manchesteru.<strong> Bombaš samoubojica Salman Abedi (22)</strong> ubio je najmanje 22 ljudi među kojima su tinejdžeri i djeca. Salman je bombu stavio u metalnu kutiju koju je u lobi koncertne dvorane unio u ruksaku. Navodno je u lijevoj ruci držao okidač. Svi ljudi oko Salmana su poginuli. Gornji dio njegovog tijela odletio je do ulaza. Istražitelji vjeruju da bombu nisu napravili amateri. </p><p>Nakon napada policija je više ljudi uhitila. Među uhićenima su i brat Hashem i Ramadan, otac napadača.</p><p>Jedna je žena uhićena, a onda je puštena bez prijave. Uhićeni brat je rekao policiji da je Salman bio pripadnik ISIL-a. ISIL je preuzeo odgovornost za napad. Sky News je objavio snimke nadzorne kamere. Na njima se navodno vidi kako je Abedi tri dana prije napada u trgovačkom centru s ruksakom koji je navodno koristio u krvavom činu. </p><p>Ismail, stariji Salmanov brat je također uhićen. Ne zna se da li je on imao bilo kakve veze s terorizmom. </p><p>Abedi se nekoliko dana prije napada vratio iz Libije. Policija je njegovog mlađeg brata Hashema optužila da je znao za planiranje napada. Hashem je, također, sumnja policija planirao izvesti napad u Tripoliju.</p><p>Njihov otac je navodno više puta javno podupirao Al-Kaidu. Policija je objavila kao istražuju da li je postojala cijela mreža koja je povezana s Abedijem. Navodno je u toj mreži i Mohamed Abrini kojeg se povezuje s napadima u Parizu i Bruxellesu, <a href="http://www.dailymail.co.uk/news/article-4539462/Jihadi-family-police-warnings-Manchester-bomber.html">piše Daily Mail.</a></p><p>Prijatelji Abedija su u srijedu medijima rekli kako je on bio dobar i normalan mladić sve do prije godinu dana kada se radikalizirao. </p>